மக்களுக்கு அறிவூட்டக் கூடிய, அவர்களை வழிநடத்தக் கூடிய, அவர்கள் முன் உண்மையாக இருக்கக் கூடிய, அரசியல் நேர்மையும் முன்முயற்சியும் இன்று உடனடித் தேவையாக உள்ளது. இதற்கமைய புலியல்லாத தளத்தில் அனைவரும் ஒன்று என்ற கருத்துக்கு, நாங்கள் முன்முயற்சி எடுத்து முடிவுகட்ட வேண்டும். அவர்களையும் நாம் இழுத்துக் கொண்ட செல்லமுடியாது. அதேபோல் அவர்கள் பின் நாம் செல்லமுடியாது. அரசு அல்லது புலி அல்லது அரசியல் வேஷம் போடும் யாரையும் நாம் எம் பின்னால் இழுத்துக்கொண்டு வரமுடியாது. அதுபோல் அவர்கள் பின் இழுபடவும் முடியாது. எமது தனித்துவத்துடன், மக்களை சார்ந்து நிற்றல், இன்று அவசியமானது.